สอบถามหน่อยค่ะ คือกินยาคุมเมอซิลอน28มาหลายเดือนแล้วนะคะ ทั้งหมดมี28เม็ด 7เม็ดสุดท้ายคือเม็ดแป้ง แต่เดือนนี้หนูลืมกินยาเม็ดที่20กับ21 เป็น2เม็ดสุดท้ายที่มีฮอร์โมนก่อนถึงเม็ดแป้งอะค่ะ แล้วฉันไม่ได้กิน2เม็ดนี้ แล้วตอนนี้ประจำเดือนมาแล้วค่ะมาวันนี้วันแรก ฉันต้องกินยาคุมใหม่เริ่มนับใหม่มั้ย คือต้องกินแผงใหม่วันแรกของการมีประจำเดือนใหม่มั้ยคะ หรือไม่ต้องกินใหม่่แล้ว หรือให้กินต่อเนื่องจากแผงเก่าไปเลยคือกินเม็ดแป้งต่อให้ครบ7วันแล้วขึ้นแผงใหม่ตามปกติต่อจากแผงเก่า แล้ว2เม็ดที่ลืมกินไปจะเป็นไรมั้ยคะ ต้องเริ่มกินแผงใหม่มั้ย หรือกินต่อเนื่องตามปกติดเหมือนเดิมคะ
สวัสดีค่ะ Sawanya Phiwchan,ยาคุมกำเนิดยี่ห้อเมอซิลอนชนิด 28 เม็ด เป็นยาคุมกำเนิดที่มีฮอร์โมนใน 21 เม็ดแรก และเป็นเม็ดแป้งใน 7 เม็ดสุดท้ายหากได้ลืมทานยาคุมกำเนิดเม็ดที่ 20 และ 21 ซึ่งเป็น 2 เม็ดสุดท้ายที่มีฮอร์โมน และได้มีประจำเดือนมาแล้ว ก็แสดงว่าไม่ได้มีการตั้งครรภ์เกิดขึ้นค่ะ แนะนำว่า ให้นับไป 7 วัน นับตั้งแต่วันที่ลืมทานยาเม็ดที่ 20 ไป เมื่อครบ 7 วันแล้วจึงเริ่มทานยาคุมแผงใหม่ต่อไป ฤทธิ์ในการป้องกันการตั้งครรภ์ก็จะเป็นไปอย่างต่อเนื่องค่ะ ทั้งนี้ในช่วง 7 วันนี้ อาจไม่จำเป็นต้องทานยาที่เป็นเม็ดแป้ง เพื่อป้องกันการสับสนค่ะหรือหากกลัวลืม ว่าจะนับครบ 7 วันหรือไม่ ก็อาจเริ่มทานยาคุมแผงใหม่ไปเลยก็ได้ค่ะ ฤทธิ์ในการป้องกันการตั้งครรภ์ก็จะเป็นไปอย่างต่อเนื่องเช่นกัน